《临江仙（次黄几叔韵赋酴醿）》
宋代·郭应祥

姑射仙人肌雪莹，笑他红紫纷纷。从教藏白后庭深。虬枝才破蕾，鼻观已遥闻。

花正繁时春又暮，年华荏苒催人。惜花心事与谁论。长哦清绝句，目断古南云。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。